‎(ผลงานซีรีส์จาก NETFLIX)
‎อะไรจะป้องกันไม่ให้เขาแทงเด็กอีกคนล่ะ
‎โรงเรียนของเรามีบทลงโทษที่เข้มงวดมาก ‎ในเรื่องของความรุนแรง
‎นี่ไม่ใช่แค่ความรุนแรง ‎แต่เด็กคนนี้ทำร้ายโดยไตร่ตรองมาแล้ว
‎เขาก้าวร้าวอย่างมาก!
‎และเราก็จริงจังกับเรื่องนี้มาก
‎ฉันไม่รู้ว่าแกไปเอาพฤติกรรมนี้มาจากไหน
‎อภัยให้ไม่ได้ค่ะ
‎เห็นได้ชัดว่าแกมีปัญหาทางอารมณ์
‎แซคถึงกับต้องเย็บแผล
‎แกจะจับไม้เทนนิสได้อีกเมื่อไรก็ไม่รู้
‎ฉันผิดเองค่ะ
‎ฉันคงไม่ทันเห็นที่ออสติน ‎เรียกร้องความช่วยเหลือ ฉัน…
‎ขอโทษจริงๆ ที่เกิดเหตุการณ์นี้
‎คุณไม่ควรให้ออสตินกลับเข้าห้องนั้นอีก
‎เห็นด้วยค่ะ
‎ออสตินควรได้พักจากการเรียน ‎เพื่อพิจารณาเรื่องนี้
‎เนื่องจากนี่เป็นความผิดครั้งแรก ‎ผมคิดว่าควรพักการเรียน
‎ซินเธีย เห็นด้วยไหมครับ
‎และควรไปบำบัดจิตด้วย
‎แน่นอนค่ะ ต้องไปบำบัดจิต ‎ก้าวร้าวแบบนี้ไม่ดีเลย
‎ไปกัน
‎ว่าไง
‎ไปได้สวยไหม
‎- แม่จะพูดตรงๆ เลย มัน… ‎- พูดตรงๆ เหรอ แปลกมาก
‎ฟังจากปากออสตินดีกว่า เป็นไงบ้าง
‎ผมโดนพักเรียนแล้วต้องไปบำบัดจิต ‎แม่บอกว่าแม่กังวล
‎ลูกรัก แม่ไม่กังวล
‎ลูกไม่ผิดปกติซะหน่อย
‎และลูกไม่ต้องไปบำบัดจิต ‎ไอ้แซคมันวอนหาเรื่องเอง
‎ขอโทษที แม่จะบอกว่าเด็กเก้าขวบ
‎สมควรโดนดินสอแทงมือทะลุเหรอ
‎โทษทีนะ แต่วันนี้ลูกค้านเก่งเหลือเกิน
‎เคยเบ่งใครออกมาทางช่องคลอดหรือไง ‎หุบปากไปเลย
‎น้องต้องไปคุยกับหมอ แม่
‎เห็นได้ชัดว่าน้องรับไม่ได้ ‎กับเซอร์ไพรส์ครอบครัวลับของแม่
‎ผมชอบเคเลบ
‎แม่มีเหตุผลที่ไม่บอกลูก แมดดี้เป็นตัวปัญหา
‎คำพูดเธอเชื่อไม่ได้
‎แหม ทำมาพูด
‎กรุณาสอนหนูต่อเลยค่ะ ‎ว่าเชื่อใครได้บ้าง หนูฟังอยู่
‎- ผมไม่อยากไปบำบัดจิต ‎- ไม่ต้องกลัว ไม่ไปหรอก
‎แม่จะไม่เสียเงินให้เด็กอายุ 20 ต้นๆ ‎คอกาแฟแพง ใส่เสื้อขนสัตว์ มือถือสากปากถือศีล
‎ที่คิดว่าตัวเองรู้เรื่องชีวิตแม่หรอก
‎ชีวิตของออสติน ต้องพูดว่าชีวิตออสติน!
‎ฟังแม่นะลูก
‎ลูกสมบูรณ์แบบ
‎แต่ผมได้ยิน แม่บอกว่าแม่กังวล
‎- ที่แม่พูดไม่จริงสักคำ แม่ก็แค่… ‎- โกหก!
‎ปกป้องลูก
‎จอร์เจียพร้อมสู้หรือหนีตลอดเวลา
‎แต่ส่วนใหญ่จะหนี
‎ฉันเคยย้ายบ้านมา 12 หลัง ‎เพราะเวลาเกิดเรื่องแย่ขึ้นมา
‎จอร์เจียจะหอบข้าวของหนีทันที
‎อย่ามองไปข้างหลัง มองหน้าเท่านั้น ‎จินนี่ อดีตมันผ่านไปแล้ว
‎จะขุดคุ้ยอดีตไปทำไมกัน ตัวเปื้อนซะเปล่า
‎ล้างเนื้อล้างตัวแล้วก้าวต่อไปดีกว่า
‎แต่จะเกิดอะไรขึ้นเมื่อ 12 ปีต่อมา ‎อดีตก็ตามมาหา
‎แล้วจู่ๆ มันก็ทำมื้อค่ำอยู่ในห้องครัวเรา
‎เนื้อผัดครีมเนี่ยนะ แมดดี้
‎โธ่ พี่เคยชอบจะตาย แม่ทำให้กินบ่อยมาก
‎ก็เวลาเมาแม่ทำเป็นแค่จานนี้
‎ไหนๆ ก็พูดถึง หยิบเองเลย
‎ขอโทษที แม่คนไฮโซ
‎พอกินไวน์ขวดแล้วจะไม่กลับไปกินไวน์กล่อง
‎ดูพี่สิ
‎บ้านหลังใหญ่ แก้วไวน์
‎มาไกลมากจากแอละแบมา
‎มาทำไม แมดดี้
‎ฉันเป็นน้องพี่
‎ไม่ได้เห็นหน้าพี่มาสิบกว่าปี
‎พี่หายตัวไป
‎เจ็บนะพี่แมรี่
‎พี่ชื่อจอร์เจียแล้ว
‎ใช่สิ
‎จอร์เจีย
‎- แด่ชีวิตชักโครกทอง ‎- ทิชชู่สามชั้นด้วย
‎แล้วเธอเป็นไงบ้าง
‎ชีวิตดีไหม
‎ก็ดี ชีวิตดีมาก ฉันอยู่ใกล้แม่ ‎แต่มีบ้านเป็นของตัวเอง
‎ฉันมีงานทำ เป็นคนให้คำแนะนำลูกค้า ‎ทางโทรศัพท์น่ะ
‎เหมาะกับฉันมากเพราะพี่ก็รู้ว่าฉันขี้คุย
‎พ่อของเคเลบล่ะ
‎แล้วเอ็ดล่ะ มันยังอยู่ไหม
‎เรื่องนี้ตลก ไม่กี่ปีก่อนเอ็ดไปซื้อตะขอ
‎มาใส่แทนมือเหรอ แบบโจรสลัดเนี่ยนะ
‎โคตรเหมือนเรื่องปีเตอร์ แพน
‎ฉันว่าเขาทำเพราะเด็กๆ ชอบขอไฮไฟฟ์
‎- แล้วพี่ล่ะ มีแฟนไหม ‎- แม่คบกับนายกฯ
‎ทำตัวไม่เด่นเลยสักนิด
‎จับนายกฯ เลยเหรอ
‎โหพี่ โคตรมีระดับเลยว่ะ ‎แล้วฉันจะได้เจอเขาเมื่อไร
‎ขอโทษที จะไปไหนมิทราบ
‎- ข้างนอก ‎- ไปทำอะไรข้างนอก
‎เสพยาไอซ์ ฝันดีนะ
‎ลูกจะโกรธแม่ตลอดไปไม่ได้นะ
‎แกต้องโกรธพี่ตลอดไปแน่ๆ เลย
‎ดีนะที่ฉันมีลูกชาย
‎เอานิสัยมาจากใครไม่รู้
‎ล้อเล่นใช่ไหม
‎พี่ไง นิสัยมาจากพี่เต็มๆ เลย ‎คนที่เพิ่งเดินออกไปคือพี่เป๊ะ
‎ปล่อยเธอไปเถอะ ‎คงจะมีนัดกับแฟนหนุ่มน่ารักคนนั้น
‎รู้เรื่องฮันเทอร์ได้ไง
‎โซเชียลมีเดีย
‎ถึงหาพี่เจอไงละ ตามจินนี่ ปะติดปะต่อข้อมูล
‎รู้ไหมว่าเพลงที่เขาแต่งให้เธอ ‎มียอดวิวตั้ง 16,000 กว่า
‎เธอมาทำไม แมดดี้
‎ฉันคิดถึงพี่
‎เคเลบควรได้รู้จักลูกพี่ลูกน้อง
‎ถ้าแม่ตาย เราก็เหลือแค่พี่
‎เด็กๆ มื้อค่ำ!
‎แม่ ผมกับออสตินจะสร้างยานอวกาศ
‎- ฉันมีแบล็กไลต์ ‎- เจ๋งเป้ง
‎มันต้องเจ๋งเป้งแน่ๆ
‎เราทำสนามควิดดิชที่สวนหลังบ้านก็ได้
‎ฉันมีนิมบัส นายเอาไฟร์โบลต์มาสิ
‎- ทำป้อมก็ได้ ‎- ใช่
‎เห็นแล้วนึกถึงตอนเราอายุเท่านั้น
‎แม่ครับ
‎ให้เคเลบอยู่นานแค่ไหนครับ
‎สักสองสามวันจะเป็นไรไป ‎อย่างน้อยก็จนกว่าลูกจะกลับไปเรียน
‎- เย่! ‎- เย่!
‎รีบกินสิ เดี๋ยวจะเย็นหมด
‎พี่ก็ด้วย แม่สาวไฮโซ
‎อร่อยผิดคาด
‎ใครที่ไหนเขาทำกัน ‎แม่บอกว่าตายายตายแล้ว
‎ตายจากอุบัติเหตุทางเรือ
‎แล้วแม่ก็กำพร้า
‎แม่บอกฉันแบบหน้าตายมาก
‎- เออ มันแปลกนะ ‎- มันโรคจิต
‎ฉันไม่อยากคุยเรื่องนี้แล้ว
‎รู้ตัวใช่ไหมว่าเธอสวยมาก
‎นายก็แค่ชมปลอบใจ
‎ได้ผลนะ อย่าหยุดสิ
‎เฮ้ย ถ้ากัดนิ้ว วง 3นซ จะไม่มีมือกีตาร์นะ
‎สมาชิกวงไล่ล่าเธอแน่
‎ฉันชอบที่นายเป็นมือกีตาร์ในวงดนตรี
‎เหมือนคบกับจอห์น เมเยอร์เลย
‎เธอชอบจอห์น เมเยอร์จังนะ
‎มันน่ารักมาก
‎การที่เธอส่งข้อความส่วนตัว ‎หาเขาตลอดเวลา… มันน่ารัก
‎สวัสดีค่ะจอห์น หนูรู้ว่าคุณได้รับข้อความเยอะ
‎แต่แค่อยากบอกว่าหนูชอบเต้นเพลงคุณมาก
‎ไม่น่าให้นายอ่านเลย
‎หนูรู้ว่าคุณยุ่งมาก แต่สุขสันต์วันเกิดนะคะ
‎เขาเป็นสมบัติของชาติ
‎โพสต์ไอจีของคุณตลกมาก
‎หนูชอบรายการ "อารมณ์ตอนนี้"
‎ก็มันน่าดูนี่นา นายเองก็เห็นด้วยว่าน่าดู
‎- อะไร ‎- แม่ฉัน
‎แม่คิดว่ามันตลก
‎แม่กำลังทำลายชีวิตฉัน ‎แต่กลับเอาเรื่องนี้มาล้อเล่น
‎เหมือนชีวิตฉันเป็นละครคิงเลียร์ ‎แต่เวอร์ชั่นห่วยๆ แสดงในสวน
‎ใส่ชุดคอสตูมเย็บเอง
‎"หากไม่ลงมือก็มิอาจเกิดผลใดได้"
‎- โทษที ‎- ฉันต้องทำยังไง
‎กินข้าวกับพวกเขาเหรอ
‎โพสต์รูปครอบครัว ‎แล้วทำเหมือนทุกอย่างปกติสุดๆ เหรอ
‎แม่เธออาจมีเหตุผลที่ทำแบบนั้น
‎เข้าข้างใครกันแน่
‎ข้างเธอ
‎ฉันแค่จะบอกว่าพวกเขามากันแล้ว
‎แล้วก็เป็นญาติของเธอนี่
‎ฉันว่ามันเจ๋งมาก ถ้าเป็นฉันจะตื่นเต้นมาก
‎แต่ฉันไม่ตื่นเต้น
‎มันเหมือนฉันไม่รู้จักแม่ซะด้วยซ้ำ
‎แม่ไม่ได้เป็นเด็กกำพร้าน่าสงสาร ‎ที่ต้องสู้ชีวิตลำพัง
‎ถ้าแม่โกหกเรื่องนี้ แล้วแม่โกหกอะไรอีก
‎แมดดี้เหรอ
‎โทษที ไม่ได้ตั้งใจมาปลุก ‎แค่คิดว่าพี่น่าจะมียานอนหลับ
‎ไม่ พี่หลับง่าย
‎เหรอ ฉันชอบนอนไม่หลับ
‎ถ้านอนได้คืนละสี่ชั่วโมงก็บุญแล้ว
‎พี่หลับยาว
‎ฉันเอารูปมาให้พี่นะ
‎คิดว่าพี่คงไม่มีสักใบเพราะรีบหนีออกมาไวมาก
‎แม่ไม่ค่อยสบายน่ะ
‎ก็ไม่น่าจะเล่นยาเยอะขนาดนั้น ‎เมื่อกี้พี่หลับไปแล้วแมดดี้ ดังนั้น…
‎อืม โทษที
‎วางไว้ตรงนี้แล้วกัน
‎ฝันดีนะพี่
‎ทำงานสนุกไหมจ๊ะ
‎- นั่นเกมอะไร ‎- โป๊กเกอร์
‎เคยเล่นไหม
‎ฉันสอนได้นะ
‎- แกกินอันนั้นไม่ได้ ‎- แกชอบจะตาย
‎แกเป็นเด็กเล็ก
‎- ต้องหั่นให้ก่อน ‎- แกกินได้
‎ใช่ไหมจินนี่
‎หนูกินได้
‎หนูสวยมากเลย
‎เหมือนแม่เลย
‎- เมื่อไรจะยอมให้ฉันพาไปเดต ‎- ฉันทำงานให้คุณ
‎ฉันไล่เธอออกได้นะ
‎แอนโทนี่…
‎แล้วเราก็จะแต่งงานกัน ‎พอแก่ตัวลงจะได้ไม่เหงา
‎ขอบคุณที่ดูลูกให้ค่ะ
‎พร้อมช่วยเสมอคนสวย เธอก็รู้
‎ไปกินมื้อค่ำกับฉันสิ เอาไหม
‎จะได้ออกจากรูหนูนี้บ้าง
‎คุณเป็นเจ้าของรูหนูนี้
‎พ่อฉันเป็นเจ้าของรูหนู
‎แต่พ่อดันชอบอยู่ที่ฟลอริดามากกว่า
‎ซึ่งก็เข้าใจได้
‎เถอะน่า ฉันจะซื้อของสวยๆ งามๆ ให้
‎ชุดกระโปรงสีเหลืองสวยๆ สบู่อาบน้ำ
‎กลิ่นมะม่วงดีไหม
‎ขอประกันสุขภาพได้ไหม
‎อาทิตย์ที่แล้วจินนี่เป็นไข้
‎หมอคิดค่าแนะนำให้ป้อนน้ำแก ‎เท่าเงินเดือนสี่เดือน
‎โธ่ เธอก็รู้ว่าฉันให้ไม่ได้
‎พ่อไม่รู้ด้วยซ้ำว่าฉันจ่ายให้เธอใต้โต๊ะ
‎มันไม่มีความหมายเลยเหรอ ‎ที่ฉันให้เธออยู่ที่นี่ฟรีๆ
‎กับหนูน้อยจินนี่
‎เจอกันพรุ่งนี้นะ
‎จอร์เจียสุดสวย
‎ถึงเวลาที่ผมจะได้สอนคุณทำใบแจ้งหนี้แล้ว
‎ซึ่งผมเกลียดสุดๆ
‎จึงดีใจมากที่จะได้ผลักภาระให้คุณทำ
‎ปุ่มเอฟสี่จะเปิดเมนูด้านบน ‎เลือก "สร้างใบแจ้งหนี้"
‎เทมเพลตจะขึ้นมา กรอกแล้วบันทึก ‎จำได้หมดนะ
‎เอฟสี่…
‎คุณเป็นอะไร
‎เปล่า วันนี้ก็แค่เพลีย
‎ผมก็เพลียเหมือนกัน คนจากคืนกาสิโน
‎เมื่อคืนเป็นเดตแรก แล้วมันก็…
‎รอยยิ้ม เดตดีขนาดนั้นเลย
‎ผมข่มความตื่นเต้นอยู่ ‎เพราะผมรู้ความรักเป็นแนวคิด
‎ที่ในอดีตมีแต่ทำให้ผมผิดหวัง
‎แต่ผมจะจับเขามาทำผัวให้ได้
‎เขาจะมารับผมไปกินข้าว
‎เชิญคุณมองเขาหัวจรดเท้าแล้วเล่าความเห็น
‎- แน่นอน ‎- โอเค
‎- อรุณสวัสดิ์ครับ ‎- อรุณสวัสดิ์ค่ะ
‎พวกคุณตำกันแล้ว
‎คุณสอนฉันกดเอฟสี่อยู่นี่
‎แม่เจ้าแม่จิต
‎โอเค ได้ ทำเหมือนไม่มีอะไรเกิดขึ้นก็ได้
‎เอาเลขเช็คมาล็อกอินเข้าบัญชีแบบนี้
‎(ยอดรวมบัญชี: 3,435,584 ดอลลาร์)
‎และแน่นอนว่าต้องใส่ชื่อผู้จำหน่าย ‎ลงในช่องผู้รับเงิน
‎แค่นั้นแหละ รหัสสาขาอะไรพวกนั้น ‎มันจะอยู่ในนั้นแล้วก็…
‎เข้าใจแล้ว
‎อะไรนะ
‎ฉันบอกว่าฉันบ๊วบให้พ่อเธอ
‎การคุยเรื่องเหตุการณ์บ้านเมือง ‎เป็นภาษาสเปนมันยากอยู่แล้วนะ
‎แต่เวลาคู่หูไม่ฟังสักคำ…
‎มันก็เป็นไปไม่ได้เลย
‎โทษที ฉัน… จิตใจไม่อยู่กับเนื้อกับตัว
‎พักนี้ครอบครัวฉันวิปริตเป็นพิเศษ
‎ครอบครัวทุกคนวิปริตหมดแหละ
‎ทำไม มีเรื่องอะไรเหรอ
‎น้องชายฉันน่ะ
‎น้องใช้ดินสอแทงมือเด็กอีกคน
‎แทงแรงมาก
‎- แล้วไปบำบัดจิตหรือยัง ‎- เฮ้ย
‎อะไร ใครๆ ก็บำบัดกันทั้งนั้น
‎มันก็เหมือนการบำรุงรักษา ‎เหมือนกับการแปรงฟันไง
‎แปรงสมอง
‎รู้ใช่ไหมว่าพ่อแม่ฉันเป็นจิตแพทย์
‎ฉันวาดรูปความรู้สึกมาตั้งแต่อายุสามขวบ
‎เอางี้
‎ฉันไลน์ไปขอให้พ่อนัดออสติน ‎กับคนจากที่ทำงานพ่อให้ได้นะ
‎- จริงเหรอ ‎- จริง
‎ก็ต้องจริงสิ เรื่องแค่นี้เอง
‎ขอบใจนะ จากใจจริง
‎ใครก็ได้ช่วยจัดการนางที
‎โอเค
‎อย่าดูแบบชัดเจนเกินนะ
‎แต่ช่วยดูทีว่าโซฟีมองฉันอยู่หรือเปล่า
‎ดู
‎อืม ฟันธงได้ว่านางไม่มองเธอ
‎ใช่ ฉันก็บอกไปแล้ว
‎ฉันเป็นมนุษย์ที่ไม่น่ารักที่สุดในโลกใบนี้
‎ถ้ามีคนวิ่งมาตามถนน ‎แล้วฉันติดอยู่ในหลุมท่อ
‎แล้วมีสึนามินะ ทุกคนจะทิ้งฉันให้ตาย
‎คนวิ่งหนีสึนามิหรือเปล่า ‎เพราะถ้าใช่ก็เข้าใจได้อยู่
‎เธอน่ารัก เรารักเธอ
‎ฉันไม่สนที่พวกเธอรักฉัน ฉันอยากให้โซฟีรักฉัน
‎เป็นแบบนี้ตลอดคาบพละ
‎นางบอกว่าปีนเชือกไม่ได้ ‎เพราะว่านางกำลังเป็นทุกข์
‎ฉันปีนเชือกไม่ได้เพราะฉันกำลังเป็นทุกข์ ให้ตาย
‎สะเทือนใจ
‎ไม่เป็นไรนะ
‎ทำอะไรอยู่เหรอ
‎เปล่านะ ฉันสบายดี
‎คุณไม่คุยกับผมเลย เราโอเคกันไหม
‎มีเรื่องให้คิดเยอะน่ะ
‎อยากระบายหรือเปล่า
‎ไม่ได้
‎เรื่องครอบครัวน่ะ
‎อาทิตย์หน้านะ
‎ได้
‎อาทิตย์หน้า ครับ
‎โอเค
‎มาเล่นตัวอะไรเอาป่านนี้
‎- เจสซี่ ไงครับ ‎- ไง
‎จอร์เจีย นี่คือเจสซี่
‎ไงครับ ยินดีที่ได้รู้จัก
‎เช่นกันค่ะ
‎จอร์เจีย ชื่อเพราะจัง มาจากไหนครับ
‎ที่ละนิดที่ละหน่อยค่ะ
‎จอร์เจียเป็นสมาชิกน้องใหม่ ‎แต่ก็สร้างผลงานไปแล้ว
‎คืนกาสิโนเป็นของเธอ
‎เยี่ยมมากเลย ผมประทับใจจริงๆ
‎ผมเป็นครูสอน ป.สาม ซาบซึ้งในเงินเรี่ยไรมาก
‎ขอบคุณค่ะ
‎- งั้นเราไปกันเลยไหม ‎- อืม ไปกัน
‎ไปด้วยกันไหมจอร์เจีย ‎เราไปร้านฝั่งตรงข้ามนี้เอง
‎เชิญเลยค่ะ ฉันมีงานต้องทำที่นี่อีกเยอะ
‎แน่ใจนะ ผมเลี้ยง
‎แหม น่ารักจังเลย
‎- ไม่ค่ะ ขอบคุณ ‎- โอเค
‎ไป
‎กินให้อร่อยนะ
‎ใช่
‎ฉันเดิมพัน
‎ฉันถอย
‎โอเค 20
‎แลกขั้นต่ำหนึ่งพันดอลลาร์ ‎เพิ่มขั้นต่ำทุกครึ่งชั่วโมง
‎แจกไพ่รอบต่อไป 150 ‎รางวัลกองกลางตอนนี้ 10,000
‎ตอนแรกฉันนึกว่าไอเดียนี้บ้าไปแล้ว
‎ตอนนี้ล่ะ
‎เธอเก่งนะ
‎แมดดี้
‎ไงพี่แมรี่
‎- ยี้ ตายแล้ว อย่ามองนาง ‎- น่าสลดจัง
‎อย่าสบตา เดี๋ยวนางคิดว่าคุยได้
‎ตลกตายแหละ
‎พรุ่งนี้ฉันนัดออสตินกับหมอดาร์โมดี้ให้แล้ว
‎หมอดาร์โมดี้เหรอ ‎เขาเป็นจิตแพทย์ของฉัน น่ารักมาก
‎เธอไปบำบัดจิตเหรอ
‎เบธส่งฉันไปบำบัดตั้งแต่ฉันโตพอ ‎จะเข้าใจคำว่า "รับเลี้ยง"
‎เขาช่วยปัญหาความสัมพันธ์ฉันได้ไหม
‎เธอไม่มีความสัมพันธ์
‎ฉันสะเทือนใจย่ะ
‎เยี่ยม ทีนี้ก็ต้องหาทางพาน้องไป ‎โดยไม่ให้จอร์เจียรู้
‎อ้าว นางไม่รู้เหรอ
‎- ใช่ จะเป็นปัญหาไหม ‎- เขาอายุต่ำกว่า 12 ใช่ไหม
‎- ใช่ ‎- งั้นอด
‎นางต้องยินยอมให้เขาไป โทษทีนะ
‎อ้าว หวัดดี
‎นี่เพื่อนสาวสุดสวยของเธอเหรอ
‎พวกเธอเป็นเชียร์หรือเปล่า
‎หน้าตาเหมือนเชียร์
‎ฉันก็เคยเป็น แต่โดนไล่ออก ‎เพราะไปผลักซาบริน่า ซิโต้ตกบันได
‎อีดอก!
‎สุดยอด
‎จิน ขอไวน์ชาร์ดอนเนย์ ‎น้ำแข็งสองก้อน กับซอสแรนช์
‎ขอบใจจ้ะ
‎หนูไปพักถึงพรุ่งนี้เลยได้ไหม
‎แล้วหนูก็เห็นน้าแมดดี้ ‎แล้วน้าก็เดินเข้ามานั่งกับเพื่อนหนูเลย
‎กับเพื่อนหนูเลยนะแม่
‎น่าขายหน้าที่สุด น้าทำแบบนั้นไม่ได้
‎น้าโผล่มาที่บลูฟาร์มแล้วคุยกับเพื่อนหนูไม่ได้ ‎นั่นที่ทำงานหนูนะ
‎นี่แม่ฟังหนูอยู่ไหม
‎ฮัลโหล
‎แม่ ฮัลโหล
‎หนูล่องหนเหรอ เป็นผีหรือเปล่า
‎ได้ยินหนูไหม หรือต้องเรียกหมอผี
‎มันก็แค่ลูกอาโวคาโด
‎แม่เป็นไรไหม
‎แม่ หนูรู้ว่าแม่กำลังสติหลุดอยู่
‎แต่แม็กซีนไลน์มาบอกหนูว่าไฟไหม้สนามหญ้าเรา
‎ไฟไหม้เหรอ
‎สวนฉัน!
‎มันไฟไหม้ค่ะ
‎เกิดบ้าอะไรขึ้น!
‎- ออสติน ‎- หยุดอยู่ตรงนั้นเลย!
‎แม่ น้องจุดไฟแล้ว
‎หนูรู้จักจิตแพทย์ที่น้องไปหาได้
‎อะไร ไม่ได้
‎นี่!
‎ลูกเป็นบ้าอะไร อย่า
‎ขอไปบ้านเธอได้ไหม
‎ก็ได้ บ้านฉันไม่เคยมีเรื่องสนุกแบบนี้เลย
‎ออสติน
‎พูดเฉยๆ
‎จะเล่นตัวไปทำไม ‎ในเมื่อเลือกโดนฉันเล่นคุณได้
‎ผมไม่รู้ว่าต้องตอบคำถามนั้นยังไงดี
‎มีคำตอบตั้ง 50 แบบ เอาน่า
‎น้ำมันอเนกประสงค์ นั่นคือสิ่งที่ลูกๆ เราเล่น
‎สวัสดีพี่สาว
‎บ้านฉันเกือบวอดทั้งหลัง
‎เท่าที่ฟังก็ไม่ได้วอดซะหน่อย
‎โจโจ้ รินไวน์แก้วยักษ์ให้พี่ฉันหน่อย ‎เห็นได้ชัดว่าต้องกิน
‎ฉันไม่นั่ง
‎ใครบางคนต้องเฝ้าเด็กๆ
‎และเห็นได้ชัดว่าน้องฉันไว้ใจไม่ได้
‎ไม่ต้องมาปรี๊ดแตกเลย
‎- รินเลยค่ะ ‎- อย่าริน
‎โจ
‎แมดดี้
‎- พี่จอร์เจีย ‎- โจ
‎บรูซ
‎โจ
‎ขอเตือนได้ไหมว่า ‎พี่เคยวิ่งไล่ฉีดน้ำมันใส่ฉันในสนาม
‎พี่เรียกมันว่าเกมหลบไฟ
‎ตอนนั้นเราเป็นเด็ก แถมไม่มีผู้ใหญ่เฝ้า
‎- ซึ่งก็คือประเด็นพี่ ‎- หยุดปรี๊ดแตก มานั่งแดกไวน์กัน
‎คล้องจองเชียวนะ แม่กวีสติแตก
‎หัวสูงเหลือเกิน ฉันปวดฉี่
‎เผื่อคืนนี้จะเป็นอย่างที่ผมคาดไว้
‎ไม่เป็นหรอก
‎คนนั้นน้องคุณสินะ
‎เราคุยกันอยู่พักนึง ‎เหมือนเธอจะอยากแก้ตัว ทำความรู้จักคุณ
‎เธอแค่หลงผิด
‎เอาไปแต่งเพลงไป
‎ผมแค่จะบอกว่าญาติกันยังไงก็ตัดไม่ขาด
‎- เขาชอบพี่ ‎- เปล่าซะหน่อย แมดดี้
‎ฉันเห็นสายตาที่พี่มองเขา ‎รู้นะแอบเอากันในใจแล้ว
‎เงียบไปเลย
‎- ฉันเป็นกวี ‎- จะบ้าตาย
‎พี่เลี้ยงนะ
‎พี่ไม่เลี้ยงหรอก
‎เขาไม่ยอมให้พี่จ่ายหรอก ‎เพราะเขาอยากจะแอ้มพี่
‎แมดดี้
‎(คิดถึงพ่อนะคะ)
‎ฉันทำไงดีเรื่องโซฟี
‎อ๋อ รู้แล้ว เธอน่าจะพยายามจูบกับนางตอนเมา
‎ต่อหน้าเพื่อนๆ นะ
‎เดี๋ยวก่อน เธอลองไปแล้วนี่
‎อยากให้ฉันอกแตกตายเหรอ เศร้าจริงนะ
‎ช่วยฉันด้วย ทำไงดี
‎ไปขอโทษ
‎แล้วบอกรักนาง พูดตรงๆ ตามความจริง
‎ให้ตาย เบื่อที่สุดเลยเวลาคนไม่พูดความจริง
‎ขอโทษนะที่ฉันหมกมุ่นเรื่องโซฟี
‎เป็นอะไร เกี่ยวกับยัยประสาทจากบลูฟาร์มไหม
‎นางเป็นเหมือนเทศกาลปาหี่เดินได้
‎ห้ามบอกแอ็บบี้หรือนอร่าห์นะ
‎เด็ดแน่เลยใช่ไหม
‎ฉันชอบประโยคที่ขึ้นต้นด้วย ‎"อย่าบอกแอ็บบี้หรือนอร่าห์"
‎ปรากฏว่าจอร์เจียลืมบอกฉันว่ามีน้องสาว
‎ยัยขี้แพ้ พ่อบอกว่าแม่ทำงานดึก ‎หาข้าวกินกันเอง
‎เป็นไรไหม
‎ก็เป็นไง
‎- มีอะไร ‎- อย่ามาเผือก
‎ไม่เป็นไร เขาฟังได้
‎จอร์เจียมีน้องสาวลับที่ฉันไม่เคยรู้มาก่อน ‎นางเพิ่งโผล่มา
‎ออสตินอาจโตไปเป็นฆาตกรต่อเนื่อง ‎และฉันนึกว่าตายายตายแล้ว
‎แต่เซอร์ไพรส์ ยังไม่ตาย
‎ถ้าทำเป็นละคร ฉันจะดูทุกตอน
‎แย่ว่ะ
‎เนอะ ขอบใจ
‎แล้วพอฉันถามจอร์เจีย
‎แม่ก็โกหกแล้วทำเหมือนเราอยู่ในทุ่งลาเวนเดอร์
‎นั่นแหละที่รำคาญที่สุด
‎เห็นได้ชัดว่ามีหลายเรื่องที่แม่ไม่บอกฉัน
‎เก็บความลับทำไม มันกระทบฉันด้วยนะ
‎งั้นไปถามน้าสิ
‎จะเอาอะไร จอร์เจีย
‎หนูอยู่บ้านเบเคอร์ แม่อยู่ไหน
‎ก็ได้ หนูจะกลับแล้ว
‎แม่ดีเด่นแห่งปีกำลังเมา
‎ฉันต้องไปเฝ้าออสตินกับลูกพี่ลูกน้องคนใหม่
‎ฉันไปด้วย
‎เออ ฉันด้วย
‎ไม่ต้องย่ะ
‎อะไร ก็ฉันอยากเผือก
‎ต่อไปจะมีลุงลับไหม อยากรู้แล้ว
‎สามัคคีชุมนุม ไป
‎จำไม่ได้เหรอ ‎ฉันเอามันเปลวใส่ถ้วยกาแฟเขาเลย
‎คุณพระช่วย เอ็ดท้องเสียจู้ดๆ ตั้งหลายวัน
‎เราไปนั่งฟังเขาร้องโหยหวนหน้าห้องน้ำ
‎ภูมิใจสุดๆ
‎ฮามาก
‎เล่าเรื่องของพี่ให้ฟังหน่อย ‎พี่แต่งงานกับเจ้าของสตูดิโอโยคะเหรอ
‎รู้เรื่องเคนนี่ได้ยังไง
‎ออสตินบอกว่าพี่ย้ายบ้านหลังจากเขาตาย
‎เสียใจด้วยนะ
‎อืม
‎ขอบใจ
‎มัน…
‎แย่มาก
‎แต่เขาได้ดูแลพี่ไหม ‎อย่างทิ้งสมบัติไว้ให้พี่กับลูกๆ
‎เมียเก่าเขาขวางเต็มที่
‎อืม แล้วรู้จักกันยังไง
‎พี่เป็นสาวเสิร์ฟโต๊ะเขาที่ผับชื่อว่าบัฟฟาโลโฮล
‎แล้วเขาบอกว่าพี่ดูมีแวว
‎เขาอยากฝึกให้พี่เป็นครูสอนโยคะ ‎ที่สตูดิโอของเขาสาขานึง
‎แล้วเราก็แต่งงานกัน
‎โห คงรวยน่าดู
‎ก็หาเงินเป็น
‎เขามีสตูดิโอโยคะกี่สาขาล่ะ
‎สาม โยคะโบโบก้า
‎มีระดับ
‎แล้วพี่มีส่วนทำไหม
‎เขามีกี่สาขาก่อนจะแต่งงานกัน
‎มีแล้วสามที่เหรอ
‎ให้ตาย นี่มานั่งสัมภาษณ์กันหรือไง
‎เปล่า ก็แค่…
‎ไม่รู้สิ ก็แค่อยากรู้ชีวิตพี่ ฉันคิดถึงพี่
‎แมดส์
‎พี่ก็คิดถึงเธอ
‎สิ่งที่เกิดขึ้นมันไม่ได้แปลว่าพี่ไม่แคร์เธอ
‎หรือว่าพี่ไม่ได้นึกถึงเธอ
‎ตอนนั้นพี่ก็ยังเด็กเหมือนกัน
‎พี่รู้ แต่พี่อยากให้มันเป็นอีกแบบ ‎แล้วพี่ก็น่าจะ…
‎นี่
‎อดีตมันผ่านไปแล้ว
‎พี่ดีใจที่เธออยู่นี่แล้ว
‎เพลงของเรานี่นา!
‎มา ลุกขึ้น พี่จำท่าเต้นได้
‎โอเค เตรียมพร้อม
‎ท่านี้!
‎หนึ่ง สอง สาม สี่
‎แล้วก็ต่อท่านี้
‎โจ!
‎- มาเต้นกันโจ ‎- ไม่
‎โจ มันไม่ใช่… สนุกมาก
‎สนุกจังเลย
‎- มาเร็ว เต้นกันไปเลย ‎- โจ!
‎เข้าไปใกล้ๆ กันเลย เอาสิ
‎เข้าไปใกล้ๆ
‎แล้วก็เต้นแบบบาร์กระจอกเลย ร้านปิดแล้ว
‎- แบบบาร์กระจอกเลย ‎- เต้นแบบบาร์กระจอก
‎บาร์กระจอก
‎- โอเค ‎- อย่าเหยียบลาวา
‎พวกเธอต้องตามฉันนะ โดด มาเร็ว โอเค
‎ทีนี้ก็ต้องไปหลบภัยที่โซฟา พร้อมยัง
‎- อย่าโดนลาวา ‎- ถึงแล้ว
‎โอเค มาเลย
‎ออสติน เคเลบ
‎ทีนี้ ถ้าเลือกได้ระหว่างหมาหรือลิง ‎เธอจะเลือกตัวอะไร
‎- ลิง ‎- ลิง
‎แต่ถ้ามันเป็นลิงตัวเมียกับหมาตัวผู้ล่ะ
‎- หมา ‎- ใช่
‎ดูสิ เขาเจอคนที่สติปัญญาระดับเดียวกันแล้ว
‎- โอเคๆ ‎- ประตูพังแล้ว
‎สวัสดีครับแม่ เราเล่นเกมลาวาครับ
‎น่าสนุกจังเลย ดีจ้ะ
‎โอเค ฉันพาพวกเขามาส่ง ‎เพราะว่าทั้งคู่ดื่มเยอะไปนิด
‎แฮร์รี่ พอตเตอร์!
‎น้าจำเล่มนี้ได้
‎โวลเดอร์มอร์พยายามฆ่าเขาตั้งหลายครั้ง
‎แล้วคนที่ชื่อว่าเซดริกก็โดนฆ่าตาย
‎เซดริกน่าสงสาร
‎- น้าแมดดี้เป็นอะไรเหรอ ‎- แม่ก็แค่ต้องไปนอน
‎- เดี๋ยวก็หาย ‎- เด็กๆ ใครอยากกินไอศกรีมบ้าง
‎ไปกัน
‎นี่
‎ครับ
‎ไม่เอาน่า
‎อย่าทำเสียบรรยากาศสิ
‎- พื้นพรมสบายมากเลย ‎- ผมรู้ครับ ผมรู้
‎- ฉันหิว ‎- โอเค
‎โอเค
‎ระวังหัวโขก
‎เป็นไรไหม
‎นี่
‎ฉันเกลียดแม่
‎ฉันเกลียดแม่สุดขั้ว
‎แม่ชอบทำแบบนี้ ทำทุกอย่างพังหมด
‎มีเรื่องตลอดเลย ทุกครั้งเลย
‎นายเหยียบลาวา
‎สวัสดี
‎พอล สวัสดีค่ะ
‎สวัสดี โทษทีที่บุกเข้ามาเลย ประตูมันเปิดอยู่
‎ฉันแค่อยากจะเอาดอกไม้มาให้จอร์เจีย
‎วันนี้เธอดูเครียดๆ
‎อาทิตย์นี้เครียดน่ะค่ะ
‎เสียใจด้วยนะ ฉันจะวางไว้ที่ประตูหน้าแล้วกัน
‎จอร์เจียอยู่ข้างบน ขึ้นไปก็ได้
‎จริงเหรอ
‎ค่ะ ขึ้นไปเลย แม่ต้องดีใจแน่ๆ ที่เจอคุณ
‎โอเค
‎ทางนั้นเหรอ ขอบใจ
‎โอเค
‎พาฉันขึ้นเตียงเลยโจ
‎ได้
‎โอเค
‎- มือถือ ‎- ฉันหิวน้ำ
‎- โจ! ‎- โอเค นอนดีๆ
‎จอร์เจีย
‎พอล
‎คุณมาทำอะไร
‎ขอโทษที จินนี่บอกให้ขึ้นมาได้
‎แต่ถ้าผมมาขัดจังหวะ ผมไปก่อนก็ได้
‎ไม่ ผมจะกลับพอดี
‎คนนี้ใคร
‎พอล
‎นี่แมดดี้ น้องต่างพ่อของฉัน ‎อยากแนะนำหรอกนะ แต่เธอเมาสลบไปแล้ว
‎นี่สินะ เรื่องครอบครัวคุณ
‎ใช่ พอล ฉันไม่เหมือนคุณ
‎ฉันไม่ได้ไปเที่ยวทั่วไทยแล้วเรียนต่อ
‎ฉันโตมากับเรื่องบัดซบมากมาย ‎และไม่อยากให้คุณต้องมาเห็น
‎จอร์เจีย ผมไม่รู้ว่าคุณไม่เข้าใจเรื่องนี้ตรงไหน
‎ผมชอบคุณ
‎โอเคไหม ผมอยากรู้จักคุณ
‎ไม่ต้องปิดบังอะไรจากผม ผมก็จะไม่ปิดบังคุณ
‎เหรอ อย่างเรื่องอะไร
‎ก็…
‎ผมจะโมโหมากเวลาดูรายการยอดนักอบขนม
‎ผมรู้ว่ามันเป็นรายการผ่อนคลาย ‎แต่บริหารเวลากันไม่เป็นเลย
‎ใครๆ ก็มีปัญหากันทั้งนั้น
‎ซึ่งก็แตกต่างกันไป
‎และผมรู้ว่าคุณมีชีวิตอื่นก่อนมาเจอผม
‎แต่ผมไม่ตกใจหนีไปหรอกครับ
‎ผมจะสนับสนุน
‎(ข้อความล่าสุด)
‎(คอร์โดวา: อยู่กับพี่จอร์เจียแล้ว)
‎(เคนนี่มีโยคะโบโบก้าครบสามสาขา ‎ก่อนเจอเธอหรือเปล่า)
‎(ฉันอยากได้เงินเพิ่ม)
‎(นั่นมันผิดข้อตกลง)
‎(ฉันหาข้อมูลให้คุณได้)
‎(ห้าพัน ห้ามต่อ)
‎(พี่ไว้ใจฉันแล้ว)
‎(ก็ได้ ขอข้อมูลที่ผมใช้ได้จริง)
‎(ไล่ล่าค้นหาดอตคอม)
‎(เกเบรียล คอร์โดวา บริการนักสืบ)
‎(เกเบรียล คอร์โดวาสวมบทวิลลี่ โลแมน)
‎(ในละครเวทีชุมชนฮูสตัน ‎"อวสานของ... เซลส์แมน")
‎รู้สึกแหยะมาก
‎เห็นแม่หนูไหมคะ
‎ไม่ ออกไปก่อนน้าจะตื่น
‎ไม่ไลน์หา ไม่เขียนโน้ต ไม่แปลกใจเลย
‎บ้านประสาอะไรไม่มีกาแฟสักซอง
‎ตายายหนูเป็นคนยังไง
‎เรื่องนี้คุยตอนเมาค้างไม่ได้แน่
‎เดซี่ นั่นชื่อคุณยาย
‎โตมาที่แอละแบมา
‎บ้าอย่างกับแมวหางยาวในห้องที่มีเก้าอี้โยก
‎ทำไม แปลว่าอะไร
‎ยายติดยาแก้ปวดมาตั้งแต่น้าเกิด
‎ตอนเป็นเด็ก…
‎พี่จอร์เจีย…
‎เป็นคนเลี้ยงน้า
‎น้ารู้ว่าเธอโกรธแม่
‎แม่งก็อาจจะสมควรแล้วแหละ
‎แต่แม่เธอทำถูกแล้วที่ไม่พาเธอไปหา
‎พวกเขาเป็นคนไม่ดี
‎แล้วคุณตาหนูล่ะ
‎เรื่องพ่อของพี่จอร์เจีย…
‎น้าไม่มีสิทธิ์เล่า
‎เดี๋ยว น้ากับแม่เป็นพี่น้องคนละพ่อกันเหรอ
‎เมาค้างแบบนี้เล่าไม่ไหวชัวร์
‎เรามากินไอศกรีมแทนมื้อเช้ากันดีไหม
‎เด็กๆ!
‎ไม่เอาเหรอ
‎ใช่เลย
‎กาแฟไหมครับ
‎ทำตัวเซ็กซี่ขึ้นเรื่อยๆ เลยนะคะ
‎ขอตัวนะ
‎แล้วนายเอานิ้วมาทาบนิ้วฉัน ‎แล้วเลือดของเราก็จะปนกัน
‎พี่น้องร่วมสายโลหิต
‎ใช่
‎เราควรบอกไหมว่าเป็นญาติกันอยู่แล้ว
‎อย่าเลย เดี๋ยวหมดสนุก
‎นี่ ในตู้เย็นไม่มีอะไรกินเลย
‎ก่อนหน้านี้มีพิซซ่าตั้งกล่องนึง
‎กินไปแล้ว
‎จินนี่อยู่ไหน
‎- ฉันให้แช่อ่าง ‎- ว่าไงนะ
‎ให้แช่อ่างคนเดียวไม่ได้นะ เดี๋ยวแกจมน้ำ
‎ไม่เป็นไรหรอก
‎แมดดี้ มาคุยกันหน่อย
‎คุยทำไม
‎เธออยู่ที่นี่ไม่ได้แล้ว
‎พี่ขอโทษ
‎พี่พยายามแล้ว
‎พยายามสุดๆ แล้ว เธอไม่รู้เลย
‎แล้วพี่ก็หาเลี้ยงทั้งคู่ไม่ไหว ‎แค่นี้ก็แทบจะไม่รอดอยู่แล้ว
‎ขอร้องนะ ฉันขอโทษ พี่แมรี่
‎พี่ชื่อจอร์เจียแล้ว
‎จอร์เจีย วอร์เรน
‎- พี่จอร์เจีย ขอร้อง ‎- ฟังหรือเปล่า
‎เธอต้องกลับบ้าน
‎พี่ขอโทษจริงๆ แต่เธอไม่ใช่ปัญหาของพี่
‎อย่าบังคับให้ฉันกลับไปนะ
‎สวัสดีจ้ะ เราซื้อรสเนยพีแคนของโปรดพี่มาฝาก
‎ทำไมถึงเก็บกระเป๋าพวกเขา
‎- เขาจะไปกันแล้ว ‎- ไม่
‎- ทำไมครับ ‎- เพราะถึงเวลาที่ต้องไปแล้ว
‎เหรอ จะทำกันแบบนี้เหรอ
‎จินนี่ พาน้องขึ้นไปข้างบน
‎ไม่เป็นไรแม่ เราคุยกันแล้ว
‎ไม่เปลี่ยนสักนิดเลยนะแมรี่
‎สนใจแต่ตัวเอง
‎คนอื่นจะเป็นยังไงก็ช่างมัน
‎ขอแค่แมรี่ก้าวหน้าก็พอ
‎แมรี่เหรอ ใครคือแมรี่
‎ใครคือแมรี่เหรอ
‎นั่นสิ ใครคือแมรี่
‎ขึ้นไปข้างบน จินนี่
‎พาน้องไปด้วย
‎- แม่ นี่มัน… ‎- ไปเดี๋ยวนี้!
‎(สถานการณ์แย่มาก แม่ปรี๊ดแตกแล้ว)
‎แม่โมโหใหญ่โตอยู่
‎แม่จะน่ากลัวแบบนั้นเฉพาะเวลาโมโหใหญ่โต
‎ไม่เป็นไรหรอก
‎ไปพักร้อนกันไหม
‎ไปเหรอ ไปไหนดีล่ะ
‎แดนมหัศจรรย์ดีไหม
‎ภาพนี้คุ้นๆ แฮะ
‎เหมือนฉายหนังซ้ำจากที่นิวออร์ลีนส์
‎กล้าดียังไงถึงเข้ามาในบ้านฉันแล้วเจอลูกๆ ฉัน
‎แม่คนประเสริฐ
‎คางคกขึ้นวอ ระวังตกลงมาตาย
‎พี่อาจหลอกทุกคนที่นี่สำเร็จ แต่ฉันรู้สันดานพี่
‎นั่นมันอะไร
‎หนึ่งหมื่นดอลลาร์ สองเท่าของที่เธอขอ
‎ฉันไม่ได้จะ…
‎ก็ฉันร้อนเงินนี่!
‎ไม่ เป็นพี่ก็จะทำแบบเดียวกัน ‎และพี่ก็รู้ตัวดี
‎ให้หมื่นเดียวนี่ขั้นต่ำซะด้วยซ้ำ
‎พี่สร้างชีวิตหรูให้ตัวเอง
‎แต่กลับทิ้งให้ฉันต้องดิ้นรน ตอนนั้นฉันยังเด็กนะ
‎ก็…
‎ตอนนี้ไม่เด็กแล้วนี่
‎ได้
‎แต่ฉันรู้ว่าพี่ไม่ได้โกรธเรื่องนักสืบเอกชน
‎พี่ก็รู้ว่าฉันไม่เคยแฉเรื่องที่พี่ทำในนิวออร์ลีนส์
‎ไอ้เกมโป๊กเกอร์บ้าๆ นั่นน่ะ
‎พี่โกรธเพราะฉันทำให้พี่นึกถึงเขา
‎เวลาพี่มองฉัน พี่ก็เห็นหน้าพ่อฉัน
‎รู้สึกถึงเขา
‎ไสหัวออกไปจากบ้านฉันซะ
‎แต่ฉันรู้ว่ามันรู้สึกยังไง
‎รู้สึกสะอิดสะเอียนคลื่นไส้ทุกครั้งที่จำได้
‎รู้สึกอยากถลกหนังตัวเองทิ้ง
‎แล้วเป่าสมองให้กระจุย
‎ฉันก็เข้าใจความรู้สึกนั้น
‎เพราะหลังจากพี่หนีไป
‎เขาก็หันมาทำฉันแทน
‎รีบไปซะเถอะ
‎เดี๋ยวรถติด
‎- ไปได้แล้ว ‎- อะไรนะ ไม่!
‎ไปเร็ว
‎- ผมไม่อยากไป ‎- มีอะไร เกิดอะไรขึ้น
‎ปรากฏว่าแม่ของเธอ ‎ยังเป็นยัยห่าใจแคบอยู่ ไปเร็ว
‎เดี๋ยวก่อน
‎แม่บอกว่าเดี๋ยวนี้
‎ไม่เป็นไรนะ ไม่เป็นไร
‎ฉันตาสว่างมากเลย ไม่รู้ทำไม
‎ไง
‎เป็นไรไหม เสาร์อาทิตย์นี้เธอไม่ตอบไลน์ฉันเลย
‎- ฉันโอเค ‎- แน่ใจนะ
‎ฉันช่วยได้ไหม
‎ไม่ ที่จริง…
‎ที่จริงก็ได้ พาฉันไปส่งที่บ้านได้ไหม
‎- วันนี้ไม่อยากอยู่ที่นี่เลย ‎- เรามีเรียน
‎อืม ได้สิ ไปกันเลย
‎ไง
‎สบายดีไหม
‎- ก็ดี ‎- ดี มัน…
‎ดีแล้ว
‎แล้ว…
‎ฉันขอพูดหน่อย แต่ฉันมึนๆ นะ ‎แถมตาลายด้วย
‎ซึ่งอาจแปลว่าจอประสาทตาลอก ‎ซึ่งอาจร้ายแรงแต่…
‎แม็กซ์ ฉันไม่มีเวลาฟังเรื่องนี้
‎วันฮาโลวีนฉันพลาดสุดๆ ขอโทษจริงๆ นะ
‎โอเค
‎ก็แค่…
‎ฉันไม่เคยคบใครมาก่อน
‎- ใช่ ชัดเจนมาก ‎- ชัดจนแสบตา
‎แล้วฉันก็สติหลุดเพราะว่า…
‎ฉันชอบเธอมากๆ และ…
‎ฉันอยากได้โอกาสอีกครั้ง
‎ได้สิ
‎ได้นะ
‎ได้ เราลองใหม่ก็ได้
‎แจ๋ว โอเค
‎ฉันยังตาลายอยู่ แต่ตอนนี้ตายตาหลับแล้ว…
‎ฉันก็ตาลายแล้ว
‎แม่เจ้า
‎ไง สบายดีไหม
‎- ดูไม่จืดเลย ‎- ฉันรู้สึกไม่ค่อยสบายน่ะ
‎งั้นก็กลับบ้านไปซะ ตัวแพร่เชื้อ ‎อาทิตย์นี้เรามีอีเวนต์หาเสียงเยอะนะ
‎ทุกคนต้องพร้อมลุยเต็มที่
‎แน่ใจนะ
‎แน่ใจสิ ไป
‎โอเค
‎ขอบคุณ
‎(สุขสันต์วันแม่)
‎(แก๊งบลัดอาย แอตแลนตา)
‎เป็นบ้าอะไร เวอร์จิเนีย
‎มาทำอะไรที่บ้าน!
‎เกือบโดนแม่ยิงตายแล้ว
‎หนูไม่เคยถือปืนมาก่อน
‎เข้ามาทำอะไรในนี้ ค้นตู้เสื้อผ้าแม่ทำไม
‎หนูอยากรู้คำตอบ
‎คำตอบอะไร
‎ทั้งหมดเลย
‎อดีตของแม่ ทุกอย่าง หนูเบื่อคำโกหกแล้ว!
‎แม่ไม่แคร์หรอกว่าลูกเบื่ออะไร ‎ลูกไม่มีสิทธิ์มาค้นของแม่
‎อย่ามาพูดเรื่องสิทธิ์กับหนู ของพวกนี้มันอะไร
‎ทำไมถึงมีปืนในบ้าน แม่ไล่แมดดี้ไปทำไม
‎นั่นมันเรื่องระหว่างแม่กับแมดดี้
‎แมดดี้เป็นน้าของหนู ทำไมหนูจะรู้ไม่ได้ ‎พวกเขาเป็นครอบครัวของหนู
‎ไม่ใช่ซะหน่อย แม่ต่างหากที่เป็น
‎- หนูแค่อยากให้แม่จริงใจกับหนู ‎- ก็จริงใจแล้ว
‎ตอแหล แมรี่!
‎แม่ขอโทษที่ตบหน้าลูก
‎แม่แค่…
‎ถ้าลูกรู้…
‎ลูกไม่มีวันมองแม่เหมือนเดิมแน่
‎เราจะหันหลังกลับไม่ได้
‎แม่รู้ว่าลูกคิดว่าอยากรู้ แต่ว่า…
‎ไม่อยากหรอก
‎เราไม่ควรไปขุดคุ้ยอดีต
‎เข้าใจไหม
‎เข้าใจก็ได้
‎แม่รับมือกับปัญหาด้วยการเมินมัน
‎ยัดปัญหาใส่กล่องใบเล็กๆ แล้วเอาไปเก็บ
‎ให้อดีตเป็นแค่อดีต
‎แต่มันไม่ได้กระทบแม่แค่คนเดียว
‎นั่นชีวิตฉันด้วยนะ
‎และฉันอยากเปิดกล่องเล็กๆ ใบนั้น
‎สวัสดีค่ะพ่อ
‎คำบรรยายโดย นันทวัน ริดเดล